חוסאם עזאם

חוסאם עזאם (בערבית: حسام عزام) הוא ספורטאי פלסטיני המתחרה במשחקים הפאראלימפיים במסגרת משלחת הרשות הפלסטינית. עזאם הוא המתחרה הפלסטיני הראשון במשחקים, והפלסטיני הראשון שהצליח לזכות במדליה פאראלימפית.

קריירה
עזאם התחרה לראשונה במשחקים הפאראלימפיים באולימפיאדת הנכים סידני (2000). בתחרויות זריקת הדיסקוס (קטגוריה F54) והגיע למקום האחרון עם תוצאה של 19.35 מטרים. בתחרות יידוי הפטיש סיים בתוצאה של 6.84 מטרים, אחרי מאורו מקסימו המקסיקני (7.01 מטרים) ופטר מרטין הניו זילנדי (7.59 מטרים) וזכה במדליית הארד. הייתה זו המדליה הפאראלימפיית הראשונה של הרשות הפלסטינית, בהופעת הבכורה שלה במשחקים, והיחידה של המשלחת בסידני.

במשחקי אולימפיאדת הנכים אתונה (2004) התחרה עזאם ביידוי הפטיש בלבד. הוא סיים את התחרות עם תוצאה של 7.82 מטרים, וזכה במדליית הכסף, שני רק למקסימו שניצח בתחרות עם שיא עולם של 8.53 מטרים, ולפני כריסטוס אנגורקיס היווני שיידה למרחק של 7.65 מטרים.

עזאם שב והשתתף במשחקי אולימפיאדת הנכים בייג'ינג (2008) אך עם תוצאה של 7.89 מטרים סיים את התחרות במקום השמיני בלבד.

הערות שוליים

ספורטאים פלסטינים
נכים פלסטינים
הודפי כדור ברזל
אתלטים במשחקים הפאראלימפיים אתונה (2004)
אתלטים במשחקים הפאראלימפיים סידני (2000)
אתלטים נכים
פלסטינים שנולדו ב-1976